[{"text_idx": "#000000", "text": "Radikaalsed ideed: Poliitilisi eksperimente, mitte ainult eksperimentaalset poliitikat!"}, {"text_idx": "#000001", "text": "\u201eRadikaalsete ideede\u201d rubriigis tutvustame ideid, mida vo\u0303ib hea tahtmise korral nimetada a\u0308a\u0308rmuslikeks. Kas radikaalseks vo\u0303ib aga pidada ka mo\u0303tet demokraatliku taristu nu\u0308u\u0308disajastamise vajalikkusest, et see ei toetuks vaid perioodilistele valimistele, ja\u0308a\u0308b siinkohal lugeja otsustada."}, {"text_idx": "#000002", "text": "Kohalike valimiste eel leian ma end ebameeldivalt tuttavast olukorrast \u2013 kogu oma ha\u0308a\u0308leo\u0303igusliku elu jooksul pole mul o\u0303nnestunud pa\u0308a\u0308seda protestiha\u0308a\u0308le andmisest. Ei, ma ei naudi seda. Olen veel vo\u0303rdlemisi noor, vaat et aatelinegi, ning ma ei ihka midagi enamat kui olla lihtsalt millegi poolt. Paraku pole see vo\u0303imalik."}, {"text_idx": "#000003", "text": "Vo\u0303ib va\u0308ita, et kohalike valimiste puhul ei ole asi ometi nii dramaatiline. To\u0303si, ko\u0303ikides programmides on rida mo\u0303istlikke, kohati isegi inspireerivaid ideid. A\u0308kki polegi vahet, kelle poolt ha\u0308a\u0308letada? Mnjah... Me ju ko\u0303ik teame, et see pole nii. Panused ei tule ma\u0308ngu mitte sisulisel, vaid poliitilisel tasandil. \u201eValin sotse, sest vihkan EKREt.\u201d \u201eValin IRLi, sest Aeg pole Savisaar.\u201d \u201eValin VTKd, sest ma pole suutnud Michalile siiani andestada.\u201d Jne. Mitte enam nii inspireeriv, vo\u0303i mis?"}, {"text_idx": "#000004", "text": "Jah, kohalikel valimistel tuleb erakondliku vo\u0303imuvo\u0303itluse traagiline ko\u0303rvalprodukt \u2013 iga viimse kui ta\u0308navalambi, koolilo\u0303una ja roheala ehk elementaarse ning apoliitilise u\u0308lepolitiseerimine \u2013 reljeefselt ilmsiks. Naljakal kombel on aga hoopis no\u0303nda, et praeguses su\u0308steemis sekundeerib arbitraarse u\u0308lepolitiseerimisele olulise depolitiseerumine. Olulise all pean silmas demokraatiat ennast ja depolitiseerumise all seda, et kehtivat su\u0308steemi ei ole vo\u0303imalik mo\u0303istlikke vahendeid kasutades muuta."}, {"text_idx": "#000005", "text": "Toon na\u0308ite. Ku\u0308sisin kord u\u0308helt parlamendiliikmelt, kas ta na\u0308eb kehtivas korras ka vigu vo\u0303i murekohti. Ta vastas: \u201eTead, tu\u0308druk, meil siin riigis on o\u0303nneks selline tore asi nagu demokraatia, mis ta\u0308hendab, et asjad lihtsalt ka\u0308ivad nii ja ko\u0303ik.\u201d Pillas mulle sellise lause, nagu see mo\u0303ttetera oleks taeva kingitus ja elu olulisim o\u0303ppetund. Minul aga ja\u0308i halb maik suhu."}, {"text_idx": "#000014", "text": "Ma\u0308ngureeglite muutmine on demokraatia taristu nu\u0308u\u0308disajastamise ko\u0303ige kriitilisem punkt, kuna poliitikas on pea vo\u0303imatu teha eksperimente, ent ilma nendeta tegelikku mo\u0303ju omavaid muutusi ei toimu."}, {"text_idx": "#000021", "text": "Kadi Maria Vooglaid to\u0308o\u0308tab Ragnar Nurkse innovatsiooni ja valitsemise instituudis nooremteadurina, teeb avalikus halduses doktorikraadi ning tegeleb e-demokraatia edendamisega Citizen OSi nime kandvas start-up\u2019is. Vabal ajal o\u0303petab oma kunagises keskkoolis majandusajalugu ning loob muusikat."}, {"text_idx": "#000023", "text": "Kui poliitilised vastasseisud jagavad u\u0308hiskonna mo\u0303tteliselt kaheks pooluseks, hakkavad inimesed ka\u0308ituma va\u0308a\u0308rtuspoliitilise reageerimisautomaadina. Kuidas automaadist va\u0308ljuda? Kuidas teha seda nii, et ka u\u0308hiskond koos pu\u0308siks?"}, {"text_idx": "#000024", "text": "Veebiportaale sirvides vo\u0303ib ja\u0308a\u0308da mulje, et maailma raputavad iga pa\u0308ev erakordsed su\u0308ndmused, samas kui mitmetahulised probleemid on orbiidilt kadunud. Info u\u0308leku\u0308llus paneb ka ha\u0308a\u0308ltejahil poliitikuid uutmoodi ka\u0308ituma."}, {"text_idx": "#000026", "text": "Kohalike omavalitsuste tulevased liikmed peavad pu\u0308u\u0308dma sel aastal ka alaealiste ha\u0308a\u0308li, kes la\u0308hevad valimiskastide juurde soojendusdressis, su\u0308da pakatamas maailmaparandamise tungist, kulm kriitiliselt kipras. See on no\u0303udlik publik."}]